उन्नाव। सोनिक रेलवे स्टेशन का अप होम सिगभनल केबिल जलने से अप ट्रैक पर ट्रेनों का आवागमन आधे घंटे ठप रहा। सिगभनल न मिलने से कानपुर की ओर जा रही राप्ती सागर सुपर फास्ट एक्सप्रेस एक झटके से सोनिक स्टेशन पर खड़ी हो गई। स्टेशन मास्टर ने सूचना कंट्रोल रूम को दी। तत्काल उन्नाव से सिगभनल इंजीनियर कर्मियों के साथ पहुंचे। करीब आधे घंटे की मशक्कत के बाद कर्मियों ने जली केबिल हटाकर उसकी जगह नए तार बिछाए। इसके बाद ट्रेनों का संचालन शुरू हो सका। कुछ दिन पहले सोनिक स्टेशन के अप व डाउन ट्रैक के दोनों ओर उगे झाड़ को हटाने के लिए गैंगमैनों ने आग लगाई थी। इस दौरान कर्मियों की लापरवाही से आग ने सिगभनल केबिल को भी अपनी चपेट में ले लिया था। केबिल का काफी हिस्सा उसी दिन जल गया था। केबिल का काफी हिस्सा जल जाने के बाद भी उसकी उस समय मरम्मत नहीं की गई थी। गुरुवार को दोपहर 12 बजकर 30 मिनट पर अचानक सिगभनल केबिल में फिर आग लग गई और तार जल गया। इससे अप लाइन के सिगभनल ठप हो गए। इसी बीच कानपुर की ओर जा रही 2511 अप राप्ती सागर ट्रेन आ गई लेकिन सिगभनल न मिलने से सोनिक में ही खड़ी हो गई। सिगभनल इंजीनियर आरए ढींगरा ने बताया कि केबिल जल गया था। मौके पर कर्मियों को भेजकर मरम्मत करा दी गई थी। करीब आधे घंटे तक अप ट्रैक बाधित रहा था। राप्ती सागर एक्सप्रेस 30 मिनट सोनिक स्टेशन पर खड़ी हुई थी।